Колумбиялықтар — Қазақстан Энциклопедиясы
"Колумбиялықтар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Колумбиялықтар — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Колумбиялықтар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 155
TEXT: Қазақстан Энциклопедиясы Колумбиялықтар – Оңтүстік Америкадағы Колумбия мемлекетінің байырғы халқы. Испан тілінің жергілікті диалектісінде сөйлейді. Колумбиялықтар үш тарихи этнографиялық топтан құралған. Оларға жергілікті үндіс тайпалары, 17ғасырдың 30-жылдарынан бастап қоныстанған испандар, сол кезден құл есебінде әкелінген зәңгілер жатады. Кейінірек оларға Батыс Еуропа елдерінен келген қоныс аударушылар қосылды. Антропологиялық жағынан Колумбиялықтар біртекті емес. Колумбиялықтардың 45%-ы еуропалық нәсілге жататын креолдар, 40%-ы еуропалықтар мен сары нәсілге жататын үндістердің араласуынан қалыптасқан араласқандылар. Қалғандары үндістер, мулаттар, самболар. Колумбиялықтар христиан дінінің католик тармағын ұстанады. Ауыл шаруашылығындағы негізгі кәсіптер кофе, банан, қант құрағын, мақта, дәнді дақылдар өсіреді. Балық аулау мен мал шаруашылығы да дамыған. 20 ғасырдың ортасынан мұнай өңдеу кәсібі, қара металлургия, жеңіл және тамақ, құрылыс материалын жасау өнеркәсібі дамыды. Колумбиялықтардың рухани және материалдық мәдениетінен испандардың ықпалымен қоса зәңгілер мен үндіс мәдениетінің де әсері байқалады. «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, X том } }}} | Бұл үлгі мақалаларды автоматты түрде қосады
